जनसमस्याओं का एक महीने में भी नहीं हुआ समाधान
शहरके विभिन्न इलाकों में सीवर, सफाई क्षतिग्रस्त सड़कों की मरम्मत करवाने की मांग को लेकर सोमवार को नव निर्माण सेना के बैनर तले क्षेत्रवासियों ने एसडीएम कार्यालय के बाहर धरना प्रदर्शन किया। अध्यक्षता एडवोकेट राजेश श्योकंद ने की। लोगों में गुस्सा इस बात को लेकर था कि करीबन एक माह पहले नव निर्माण सेना से जुड़े सदस्यों ने एसडीएम को ज्ञापन देकर शहर की जनसमस्याओं के बारे में अवगत करवाया था। लेकिन समस्याओं के समाधान के लिए प्रशासन की ओर से कोई खास कदम नहीं उठाए गए। प्रदर्शन करीबन 3 घंटे तक चला। मामले की सूचना मिलने के बाद मौके पर एसडीएम प्रशांत अटकान, नगर पालिका सचिव महाबीर धानिया सफाई निरीक्षक अमीचंद सैनी को लेकर मौके पर पहुंचे। एसडीएम ने लोगों को जल्द समस्याओं के निदान का आश्वासन दिया है जिसके बाद लोग शांत हो गए।
इस दौरान नव निर्माण सेना के संस्थापक राजेश श्योकंद अन्यों ने प्रशासन को सीधे एक माह का अल्टीमेटम देते हुए कहा कि अब भी अगर समस्याओं का निदान नहीं होता है तो अगली बार अनिश्चितकालीन धरना शुरू किया जाएगा। प्रदर्शनकारी राजेश श्योकंद, मास्टर दलबीर बटोए, दीपक भादड़, किशनलाल गूंदली, मुकेश गर्ग, राजेश रोडा, विजय मौर्य, शकुंतला देवी, रितू, बीरमति, सुंदर मौर्य, अनिल गर्ग, मुनीश गुप्ता, सुरेंद्र भादड़, जगदीश चित्रा, लकी राजपूत आदि ने कहा कि मोती लुहार वाली गली की हो या फिर बसाऊ मार्केट की दोनों गलियों में आए दिन निकासी की व्यवस्था सही होने के कारण दूषित पानी भरा रहता है। उन्होंने आश्रम कॉलोनी की सड़क बनवाने, देवीलाल पार्क में लाइट लगवाने, उकलाना शहर का कचरा बरवाला में गिराए जाने को रोकने, मंडी रोड का निर्माण करवाने, एरिया में सफाई व्यवस्था को दुरुस्त रखने की भी मांग की।
खुले में कचरा फेंकने की शिकायत के बाद हरकत में आए अधिकारी
बरवाला | शहरके वार्ड 10 के लोगों ने नगर पालिका द्वारा क्षेत्र से एकत्रित किया गया कचरा पीपलों वाले खाली जोहड़ की भूमि में फेंके जाने की शिकायत सोमवार को एसडीएम प्रशांत अटकान से कर दी। एसडीएम के समक्ष जैसे ही यह मामला गया तो उसके कुछ समय बाद ही संबंधित विभाग हरकत में गया। कुछ घंटे ही बीते थे कि नपा विभाग के अधिकारी जेसीबी लेकर मौके पर पहुंचे और खुले में फेंके कचरे को मिट्टी में दबाते नजर आए। निवर्तमान पार्षद सुमन नौथावत, हेतराम गुंदली, देशराज, नारायण दास, हरिसिंह ने एसडीएम प्रशांत अटकान को अपने एरिया की समस्याओं से संबंधित ज्ञापन देते हुए जोहड़ में कचरा फेंके जाने के अलावा वार्ड की गलियों का अधर में लटका निर्माण कार्य पूरा करवाए जाने की भी गुहार लगाई। उनका कहना था कि 1 साल पहले निर्माण के टेंडर हो चुके हैं लेकिन संबंधित ठेकेदार कार्य को पूरा नहीं कर रहा है।
बरवाला में एसडीएम कार्यालय के बाहर धरने पर बैठे क्षेत्रवासी।
hin_Deva hin_Deva hin_Deva hin_Deva hin_Deva hin_Deva